pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พรุ่งนี้แล้ว ลงทะเบียน “ร้อยเดียวเที่ยวทั่วไทย” รัฐบาลเชิญชวนประชาชน ท่องเที่ยวปลายปี
วันอาทิตย์ที่ 10 พฤศจิกายน 2562
พรุ่งนี้แล้ว ลงทะเบียน “ร้อยเดียวเที่ยวทั่วไทย” รัฐบาลเชิญชวนประชาชน ท่องเที่ยวปลายปี
พรุ่งนี้แล้ว ลงทะเบียน “ร้อยเดียวเที่ยวทั่วไทย” รัฐบาลเชิญชวนประชาชน ท่องเที่ยวปลายปี
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีเปิดเผยว่า รัฐบาลขอเชิญชวนประชาชน ร่วมโครงการส่งเสริมการท่องเที่ยว “ถึงเวลาทัวร์ให้ทั่วไทย” ใน 2 แคมเปญ คือ “ร้อยเดียวเที่ยวทั่วไทย” และ “เที่ยววันธรรมดาราคาช็อกโลก” ตามนโยบายส่งเสริมการท่องเที่ยวเพื่อกระตุ้นเศรษฐกิจช่วงปลายปี 2562 ซึ่งคณะรัฐมนตรี(ครม.) เห็นชอบให้ดําเนินโครงการเมื่อวันที่ 1 ตุลาคม 2562 สําหรับ “ร้อยเดียวเที่ยวทั่วไทย” เป็นมาตรการจูงใจให้เดินทางออกไปท่องเที่ยว โดยเปิดให้ประชาชนรับสิทธิ์ใน 4 วัน คือ วันที่ 11 -12 พฤศจิกายน และวันที่ 11 - 12 ธันวาคม ตั้งแต่เวลา 06.00 – 24.00 น.
สามารถลงทะเบียนได้ทาง www.tourismthailand.org/ร้อยเดียวเที่ยวทั่วไทย หรือ www.ร้อยเดียวเที่ยวทั่วไทย.com รับสิทธิ์ชําระเงินเพียง 100 บาท เลือกของขวัญใน 5 หมวด 1. หมวดการเดินทาง อาทิ บัตรโดยสารเครื่องบินและรถบัสปรับอากาศ 2. หมวดที่พัก 3. หมวดอาหารและเครื่องดื่ม 4. หมวดแพคเก็จทัวร์ และ 5. หมวดแหล่งท่องเที่ยว กิจกรรมนันทนาการ และอื่นๆ ซึ่งมีของขวัญทั้งหมด 40,000 ชิ้น(รายการ) ให้สิทธิ์วันละ 10,000 สิทธิ์ สิทธิ์ละ 1 รายการ
น.ส.ไตรศุลี กล่าวว่า ส่วน “เที่ยววันธรรมดาราคาช็อกโลก” เปิดให้ลงทะเบียนตั้งแต่วันที่ 1 พฤศจิกายน ที่ผ่านมา ผ่าน www.tourismthailand.org/เที่ยววันธรรมดา หรือ www.เที่ยววันธรรมดาราคาช็อกโลก.com นําเสนอโปรโมชั่นลดราคาสูงสุดถึง 80% เพื่อกระตุ้นการเดินทางสําหรับนักท่องเที่ยวชาวไทย โดยมีสินค้า 9 กลุ่มให้เลือก ทั้งบัตรโดยสาร สายการบิน ที่พักระดับ 5 ดาว เช่น ศรีพันวา ภูเก็ตวิลล่า สินค้าด้านสุขภาพและความงาม สินค้าระดับพรีเมี่ยม กิจกรรมท่องเที่ยวชุมชน ฯลฯ
ทั้งนี้ โครงการ “ถึงเวลาทัวร์ให้ทั่วไทย” เป็นมาตรการกระตุ้นการท่องเที่ยวในปลายปี จะสิ้นสุดลงในวันที่ 31 ธันวาคม ซึ่งการท่องเที่ยวแห่งประเทศไทย คาดการณ์ว่า จะสามารถกระตุ้นเศรษฐกิจได้ถึง 400 ล้านบาท ทําให้ประเทศไทยมีรายได้จากการท่องเที่ยวโดยรวมเพิ่มขึ้น 10% ถือเป็นมาตรการภายใต้โครงการกระตุ้นเศรษฐกิจที่มีประสิทธิภาพ ช่วยกระจายได้รายลงสูงชุมชน ส่งผลให้การจับจ่ายใช้สอยคล้องตัวมากขึ้น
รัฐบาลไทย-ข่าวทำเนียบรัฐบาล-รัฐมนตรีช่วยว่าการ ก.อุตฯ ลงพื้นที่ตรวจเยี่ยม บริษัทผลไม้แปรรูปวรพร
วันพุธที่ 16 มกราคม 2562
รัฐมนตรีช่วยว่าการ ก.อุตฯ ลงพื้นที่ตรวจเยี่ยม บริษัทผลไม้แปรรูปวรพร
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่บริษัท ผลไม้แปรรูป ผลไม้ดอง ผลไม้กวน ผลไม้แช่อิ่ม ณ บริษัทผลไม้แปรรูปวรพร จํากัด อ.แปลงยาว จ.ฉะเชิงเทรา
วันนี้ (16 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่บริษัท ผลไม้แปรรูป ผลไม้ดอง ผลไม้กวน ผลไม้แช่อิ่ม ณ บริษัทผลไม้แปรรูปวรพร จํากัด อ.แปลงยาว จ.ฉะเชิงเทรา โดยมีนางสาวนิสากร จึงเจริญธรรม รองปลัดกระทรวงอุตสาหกรรม ร่วมด้วย
บริษัท ผลไม้แปรรูปวรพร จํากัด เป็นผู้ผลิตและจําหน่าย ผลไม้แปรรูป ผลไม้ดอง ผลไม้กวน ผลไม้แช่อิ่ม ซึ่งผลิตภัณฑ์ที่มีชื่อเสียงคือมะม่วงดองโดยจัดจําหน่ายไปทั่วประเทศและส่งออกไปอีก 15 ประเทศทั่วโลก ทั้งนี้บริษัทผลไม้แปรรูปวรพรฯ ได้เข้ารับการปรึกษากับกระทรวงอุตสาหกรรมในการพัฒนาผลิตภัณฑ์ใหม่ คือ "ลูกอมมะม่วง" ซึ่งจะออกจําหน่ายเร็วๆนี้
——-
รัฐบาลไทย-ข่าวทำเนียบรัฐบาล-พม. เร่งช่วยเด็กชายวัย 5 เดือน หลังแม่ถูกจับยาเสพติด ที่ จ.สงขลา
วันอังคารที่ 9 มิถุนายน 2563
พม. เร่งช่วยเด็กชายวัย 5 เดือน หลังแม่ถูกจับยาเสพติด ที่ จ.สงขลา
พม. เร่งช่วยเด็กชายวัย 5 เดือน หลังแม่ถูกจับยาเสพติด ที่ จ.สงขลา
วันนี้ (9 มิ.ย.63) เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ (พม.) เปิดเผยว่า จากกรณีแก๊งวัยรุ่นเปิดห้องเพื่อเสพยาเสพติด ที่ จ.สงขลา โดยพบหญิงสาว 4 คน อายุ 23-26 ปี ซึ่งมีหญิงสาว 1 ราย กําลังตั้งครรภ์ 8 เดือน และหญิงสาวอีก 1 ราย ได้อุ้มลูกชายวัย 5 เดือน ไว้บนตักระหว่างเสพยา ซึ่งพ่อของเด็กถูกต้องโทษในเรือนจํา และแม่ของเด็กถูกคุมตัวไปดําเนินคดีตามกฎหมาย ทั้งนี้ กระทรวง พม. โดยพัฒนาสังคมและความมั่นคงของมนุษย์จังหวัดสงขลา (พมจ.สงขลา) และบ้านพักเด็กและครอบครัวจังหวัดสงขลา ได้ลงพื้นที่เยี่ยมครอบครัวของเด็กชายวัย 5 เดือน เพื่อประเมินทางสังคมและตรวจสอบข้อเท็จจริง พร้อมให้ความช่วยเหลือต่างๆ โดยมอบเครื่องอุปโภคบริโภคที่จําเป็น นมผง และผ้าอ้อมสําเร็จรูป รวมทั้งมอบเงินสงเคราะห์เด็กในครอบครัวยากจน เพื่อบรรเทาความเดือดร้อนในเบื้องต้น อีกทั้งประสานความร่วมมือกับหน่วยงานที่เกี่ยวข้องในพื้นที่ เพื่อวางแนวทางความช่วยเหลือในระยะยาวต่อไป และติดตามสภาพความเป็นอยู่ของเด็กอย่างต่อเนื่องเพื่อให้ความช่วยเหลือในระยะยาวต่อไป
นางสาวสราญภัทร กล่าวเพิ่มเติมว่า สําหรับกรณีดังกล่าว นับเป็นปัญหาสังคม ซึ่งกระทรวง พม. โดยกรมกิจการเด็กและเยาวชน (ดย.) จะต้องบูรณาการความร่วมมือร่วมกับหน่วยงานที่เกี่ยวข้องทุกภาคส่วน เพื่อหาแนวทางป้องกันและแก้ไขปัญหาให้เป็นรูปธรรมยิ่งขึ้น ทั้งนี้ หากประชาชนพบเห็น หรือประสบปัญหาทางสังคม สามารถแจ้งขอความช่วยเหลือมาที่ศูนย์ช่วยเหลือสังคม สายด่วน พม. โทร. 1300 บริการฟรีตลอด 24 ชม. ซึ่งกระทรวง พม. พร้อมช่วยเหลืออย่างเต็มที่
รัฐบาลไทย-ข่าวทำเนียบรัฐบาล- การนอนหลับพักผ่อนอย่างเพียงพอ ช่วยลดความเสี่ยงในการติดเชื้อไวรัสโควิด-19 ได้หรือไม่ ??
วันศุกร์ที่ 22 พฤษภาคม 2563
การนอนหลับพักผ่อนอย่างเพียงพอ ช่วยลดความเสี่ยงในการติดเชื้อไวรัสโควิด-19 ได้หรือไม่ ??
นอนหลับพักผ่อนอย่างเพียงพอ ลดความเสี่ยงติดเชื้อไวรัสโควิด-19 ได้หรือไม่ ??
Q : การนอนหลับพักผ่อนอย่างเพียงพอ ช่วยลดความเสี่ยงในการติดเชื้อไวรัสโควิด-19 ได้หรือไม่ ??
A : ได้ เพราะการนอนหลับอย่างเพียงพอ สามารถช่วยเพิ่มภูมิคุ้มกันของร่างกาย ซึ่งเป็นสาเหตุหนึ่งที่ทําให้สามารถป้องกันเชื้อไวรัสฯ ได้
รัฐบาลไทย-ข่าวทำเนียบรัฐบาล-กระทรวงดิจิทัลฯ ให้การต้อนรับคณะเลขาธิการอาเซียนเยี่ยมคารวะ
วันศุกร์ที่ 21 ธันวาคม 2561
กระทรวงดิจิทัลฯ ให้การต้อนรับคณะเลขาธิการอาเซียนเยี่ยมคารวะ
กระทรวงดิจิทัลฯ
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font: 18.0px Helvetica; font-kerning: none}
span.s2 {font-kerning: none}
ดร. พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ให้การต้อนรับ ดาโต๊ะ ปาดูกา ลิม จ็อก ฮอย เลขาธิการอาเซียน และคณะประกอบด้วยนายสุริยา จินดาวงษ์ อธิบดีกรมอาเซียน และนางสาวภาสพร สังฆสุบรรณ์ เอกอัครราชทูตผู้แทนถาวรไทยประจําอาเซียน ณ กรุงจาการ์ตา ในโอกาสเข้าเยี่ยมคารวะ เมื่อวันที่ ๒๐ ธันวาคม ๒๕๖๑ ณ ห้องรับรองต่างประเทศ กระทรวงดิจิทัลเพื่อเศรษฐกิจและสังคม
โดยเลขาธิการอาเซียนได้กล่าวขอบคุณรัฐมนตรีว่าการกระทรวงฯ และแจ้งวัตถุประสงค์ของการมาเยือนประเทศไทย เพื่อเยี่ยมคารวะนายกรัฐมนตรี ในวันที่ ๒๑ ธันวาคม ๒๕๖๑ เพื่อหารือกับฝ่ายไทยเกี่ยวกับแนวทางการประสานงานเพื่อขับเคลื่อนประเด็นที่ไทยจะให้ความสําคัญในช่วงการดํารงตําแหน่งประธานอาเซียน
ในโอกาสนี้ รัฐมนตรีว่าการกระทรวงฯ ได้กล่าวถึงข้อเสนอแนวคิดของไทยเรื่อง ASEAN Digital Agility 2019 ที่ได้นําเสนอต่อที่ประชุมรัฐมนตรีอาเซียนด้านโทรคมนาคมและเทคโนโลยีสารสนเทศ (TELMIN) ครั้งที่ ๑๘ รวมถึงหารือแนวทางการดําเนินกิจกรรมต่อไป และการเสนอเป็นเจ้าภาพจัดการประชุม ASEAN Digital Ministers’ Retreat ช่วงเดือนเมษายน หรือพฤษภาคม ๒๕๖๒ รวมถึงการเป็นเจ้าภาพจัดการประชุม ASEAN Smart City Network ในปี ๒๕๖๒ โครงการเน็ตประชารัฐของไทยและ การส่งเสริมการใช้เทคโนโลยีดิจิทัลในระดับหมู่บ้านที่สามารถต่อยอดทางธุรกิจ เป็นต้น ซึ่งเลขาธิการอาเซียนได้เน้นย้ําถึงประเด็นสําคัญที่อาเซียนควรตระหนักถึง เช่น ค่าบริการโทรศัพท์ระหว่างประเทศแบบอัตราเดียว (International Mobile Roaming Single Tariff) เมืองอัจฉริยะ (ASEAN Smart City) และธุรกรรมทางอิเล็กทรอนิกส์ (e-Commerce)
*****************
รัฐบาลไทย-ข่าวทำเนียบรัฐบาล-ธอส.จัดงาน “บ้าน ธอส. เอ็กซ์โป @ สงขลา” ปี 2562 2 - 4 ส.ค. ณ ศูนย์การค้าเซ็นทรัลเฟสติวัล หาดใหญ่
วันพฤหัสบดีที่ 1 สิงหาคม 2562
ธอส.จัดงาน “บ้าน ธอส. เอ็กซ์โป @ สงขลา” ปี 2562 2 - 4 ส.ค. ณ ศูนย์การค้าเซ็นทรัลเฟสติวัล หาดใหญ่
ธนาคารอาคารสงเคราะห์ (ธอส.) ฉลองครบรอบ 66 ปี จัดงาน “บ้าน ธอส. เอ็กซ์โป @ สงขลา” ปี 2562 ณ ลานโปรโมชั่น ศูนย์การค้าเซ็นทรัลเฟสติวัล หาดใหญ่
ธนาคารอาคารสงเคราะห์ (ธอส.) ฉลองครบรอบ 66 ปี จัดงาน “บ้าน ธอส. เอ็กซ์โป @ สงขลา” ปี 2562 รวบรวมโปรโมชั่นพิเศษเพื่อทําให้คนไทยมีบ้าน นําโดย 3 โซนหลัก 1.โซนสินเชื่อบ้านอัตราดอกเบี้ยต่ํา ปีที่ 1 เท่ากับ 2.95% ต่อปี พร้อมพิเศษสุด ๆ กับ 4 ฟรี !!!ค่าธรรมเนียม (1) ค่าธรรมเนียมการยื่นกู้ (2) ค่าประเมินราคาหลักประกัน (3) ค่าจดทะเบียนสิทธิและนิติกรรม (4) ค่าจดทะเบียนจํานอง 2.โซนผลิตภัณฑ์เงินฝากอัตราดอกเบี้ยบวกเพิ่ม รวมรับดอกเบี้ยสูงสุด 1.60% ต่อปี และ 3.โซนทรัพย์ NPA หรือ บ้านมือสอง ลดราคาทรัพย์สูงสุดถึง 51% จากราคาปกติ และให้ผ่อนดาวน์ดอกเบี้ย 0% ได้นานสูงสุดถึง 60 เดือน พร้อมพบกับผู้ประกอบการอสังหาริมทรัพย์ที่กันนําโครงการที่อยู่อาศัยใหม่มาจัดทําโปรโมชั่นลดราคา โครงการที่อยู่อาศัยของการเคหะแห่งชาติ บริการตรวจข้อมูลเครดิตกับ บริษัท ข้อมูลเครดิตแห่งชาติ จํากัด (เครดิตบูโร) รวมถึงกิจกรรมต่าง ๆ เพื่อลุ้นรับส่วนลด ของรางวัล ของที่ระลึก และการแสดงของเหล่าศิลปินดารามากมาย ระหว่างวันที่ 2 - 4 สิงหาคม 2562 ณ ลานโปรโมชั่น ศูนย์การค้าเซ็นทรัลเฟสติวัล หาดใหญ่ สอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-รัฐมนตรีสุริยะฯ ลงพื้นที่เยี่ยมชมหมู่บ้าน CIV ชุมชนบ้านหัวเขาจีน จ.ราชบุรี  พบปะผู้นำชุมชนพร้อมยกระดับเพิ่มมูลค่าผลิตภัณฑ์ชุมชน
วันจันทร์ที่ 11 พฤศจิกายน 2562
รัฐมนตรีสุริยะฯ ลงพื้นที่เยี่ยมชมหมู่บ้าน CIV ชุมชนบ้านหัวเขาจีน จ.ราชบุรี  พบปะผู้นําชุมชนพร้อมยกระดับเพิ่มมูลค่าผลิตภัณฑ์ชุมชน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม และผู้บริหารกระทรวงอุตสาหกรรม ลงพื้นที่เยี่ยมชมหมู่บ้านอุตสาหกรรมสร้างสรรค์ (Creative Industry Village : CIV) ชุมชนบ้านหัวเขาจีน ตําบลห้วยยางโทน อําเภอปากท่อ จังหวัดราชบุรี
จังหวัดราชบุรี : วันนี้ (11 พฤศจิกายน 2562) เวลา 10.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่ากระทรวงอุตสาหกรรม นายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม นายณัฐพล ณัฎฐสมบูรณ์ นายเอกภัทร วังสุวรรณ ผู้ตรวจราชการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม และผู้บริหารกระทรวงอุตสาหกรรม ลงพื้นที่เยี่ยมชมหมู่บ้านอุตสาหกรรมสร้างสรรค์ (Creative Industry Village : CIV) ชุมชนบ้านหัวเขาจีน ตําบลห้วยยางโทน อําเภอปากท่อ จังหวัดราชบุรี พร้อมมอบป้ายโครงการ CIV ให้กับผู้นําชุมชนและมอบป้ายสินเชื่อ Local Economy Loan จํานวน 5 ราย วงเงิน 27 ล้านบาทโดยมีนายอนันต์ ฟักสังข์ อุตสาหกรรมจังหวัดราชบุรี ให้การต้อนรับ
ชุมชนบ้านหัวเขาจีน เป็นถิ่นที่อยู่อาศัยของกลุ่มชนชาติพันธุ์เรียกว่า “ไทยทรงดํา” ชาวไทยทรงดําได้อพยพย้ายถิ่นฐานมาตั้งรกรากเป็นหมู่บ้านยังคงรักษาและอนุรักษ์ประเพณีวัฒนธรรมการประกอบอาชีพและการดํารงชีวิตแบบดั้งเดิมของชาวบ้านไทยทรงดําไว้อย่างเหนียวแน่น โดยมีพื้นฐานการทอผ้าที่สืบทอดมาจากบรรพบุรุษไว้ใช้ในครัวเรือน โดยมีผ้าซิ่นลายแตงโมที่เป็นเอกลักษณ์สําคัญของชนเผ่าสืบทอดภูมิปัญญาสู่ชนรุ่นหลัง เกิดการพัฒนาการทอผ้าที่เหมาะกับการใช้ประโยชน์และความต้องการของผู้ที่สนใจ การทอผ้าขาวม้า คือจุดเริ่มต้นของการพัฒนาการทอผ้าในชุมชนเพื่อใช้ประโยชน์ในกิจกรรมต่างๆ เช่น ทําเปลเด็ก คาดเอว โพกหัว เสาฉัตรในพิธีต่างๆ ดังนั้น ชุมชนจึงเกิดความคิดเพื่อรวมกลุ่มในการทอผ้าเพื่อเป็นอาชีพเสริมรายได้ให้กับครอบครัว
โดยชุมชนมีการแปรรูปผลิตภัณฑ์เป็นแบบดั่งเดิมไม่โดดเด่น กระทรวงอุตสาหกรรม โดยกรมส่งเสริมอุตสาหกรรมได้เข้าไปส่งเสริมและพัฒนาให้ความรู้เรื่องการบริหารจัดการชุมชน การจัดทําโครงสร้างชุมชน การจัดทําเส้นทางท่องเที่ยว การนําเอกลักษณ์มาเพิ่มมูลค่าให้กับผลิตภัณฑ์และบริการ การเข้าถึงช่องทางการตลาดแบบ Offlineและ Online การให้ความรู้ในเรื่องของผลิตภัณฑ์ เทคนิค วิธีการที่สามารถนําไปประยุกต์ใช้กับผลิตภัณฑ์ที่ชุมชนมีอยู่ให้มีความทันสมัย การพัฒนาผลิตภัณฑ์ตามความต้องการของชุมชนจากผลิตภัณฑ์เดิมที่เคยผลิตปรับรูปแบบให้สอดคล้องกับความต้องการของผู้บริโภคและสามารถผลิตเองได้ในชุมชน ได้แก่ ชุดเครื่องประดับจากดอกหม่อน ของที่ระลึกจากดอกหม่อนพัฒนาเป็นเครื่องประดับ ชุดสร้อยคอ และต่างหู ชุดเครื่องแต่งกาย พัฒนาผลิตภัณฑ์จากผ้าทอเพื่อสวมใส่ในชีวิตประจ้าวัน เน้นกลุ่มวัยรุ่น วัยทํางาน กระเป๋าผ้า พัฒนารูปทรงของกระเป๋าผ้าใหม่ ให้เป็นรูปแบบแพทเทิร์นง่ายๆ แต่เก๋ ขายวัยรุ่นและนักท่องเที่ยว #รัฐมนตรีว่าการกระทรวงอุตสาหกรรม #รัฐมนตรีสุริยะ #ปลัดกระทรวงอุตสาหกรรม #ปลัดกอบชัย #ประชุมคณะรัฐมนตรีอย่างเป็นทางการนอกสถานที่ครั้งที่1/2562 #หมู่บ้านอุตสาหกรรมสร้างสรรค์ #หมู่บ้านCIV (PRMOI : สปอ. ภาพ/ข่าว)
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการกองทุนเพื่อความเสมอภาคทางการศึกษา (กสศ.) ครั้งที่1/2561
วันอังคารที่ 19 มิถุนายน 2561
รอง นรม. พล.อ.อ.ประจินฯ เป็นประธานการประชุมคณะกรรมการกองทุนเพื่อความเสมอภาคทางการศึกษา (กสศ.) ครั้งที่1/2561
รอง นรม. พล.อ.อ.ประจินฯ เป็นประธานการประชุมคณะกรรมการกองทุนเพื่อความเสมอภาคทางการศึกษา พร้อมสร้างความมั่นใจในระบบการศึกษาสามารถลดความเหลื่อมล้ําในสังคม
วันนี้ (19 มิถุนายน 2561) เวลา 14.30 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกองทุนเพื่อความเสมอภาคทางการศึกษา (กสศ.) ครั้งที่1/2561 สรุปสาระการประชุมดังนี้
ที่ประชุมได้พิจารณาและมีมติเห็นชอบในหลักการและรับข้อเสนอแนะ ร่างยุทธศาสตร์และแผนการดําเนินงาน 5 ปี ของ กสศ ปีงบประมาณ 2561 – 2566 เพื่อสร้างความมั่นใจในระบบการศึกษาสามารถลดความเหลื่อมล้ําในสังคม ดังนี้
1. การให้บริการกลุ่มเป้าหมาย สร้างความมั่นใจในศักยภาพและประสิทธิภาพหน่วยบริการทางการศึกษา เพื่อกระตุ้นการให้ทุนการศึกษาที่สอดคล้องกับการพัฒนาประเทศ
2. การทํางานร่วมกันของหุ้นส่วนภาคี และ กสศ. พร้อมเสริมสร้างระบบธรรมาภิบาล และยกระดับความสามารถในการพัฒนาครูทั้งในและนอกระบบโรงเรียน
3. การจัดสรรทรัพยากรของภาครัฐ เพื่อให้ทุกภาคส่วนร่วมสร้างสังคมแห่งโอกาสและความเสมอภาคทางการศึกษา ทั้งนี้ ประธานมอบหมายให้ฝ่ายเลขานุการฯ ปรับแผนให้สอดคล้องกับนโยบายของรัฐบาลและนําเสนอที่ประชุมในครั้งต่อไป
นอกจากนี้ ที่ประชุมได้พิจารณาและมีมติเห็นชอบในหลักการ แนวทางการขอรับทุนประเดิมและเงินอุดหนุน ปีงบประมาณ 2561 – 2562 สําหรับงบประมาณตามแผนการใช้เงินปีงบประมาณ 2562 ให้ กสศ ยื่นคําขอแปรญัตติงบประมาณรายจ่ายในชั้นคณะกรรมาธิการฯ ทั้งนี้ เป็นไปตามเกณฑ์สนับสนุนที่ได้กําหนดไว้ โดยพิจารณาเฉลี่ยตามความเหมาะสม พร้อมกันนี้ประธานย้ําให้ฝ่ายเลขานุการฯ ได้บูรณาการแผนให้เชื่อมโยงกับกระทรวงที่เกี่ยวข้องเพื่อให้งบประมาณไม่เกิดความซ้ําซ้อนเมื่อปรับแผนแล้วเสร็จ จึงนําเสนอต่อคณะรัฐมนตรีเพื่อพิจารณาให้ความเห็นชอบต่อไป
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- รองโฆษก รบ.เผย ยอดจองโรงแรม เราเที่ยวด้วยกัน"
วันอาทิตย์ที่ 19 กรกฎาคม 2563
รองโฆษก รบ.เผย ยอดจองโรงแรม เราเที่ยวด้วยกัน"
รองโฆษก รบ.เผย ยอดจองโรงแรม "เราเที่ยวด้วยกัน" เตือน ผู้ประกอบการอย่าฉวยโอกาสอัพราคาห้องพัก
เมื่อวันที่ 19 ก.ค.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ยอดการจองที่พักในโครงการเราเที่ยวด้วยกันวันแรก เมื่อวันที่ 18 ก.ค.ที่ผ่านมา พบว่ามีอัตราการจองของประชาชนแล้วอยู่ที่ 3.6 ล้านคน โดยนับจากการที่โรงแรมที่พักได้ส่งอัตราค่าห้องพักให้นักท่องเที่ยวได้ชําระเงิน โดยเมืองหลักยังคงได้รับความนิยมสูง ส่วนแหล่งท่องเที่ยวระยะใกล้มียอดจองสูงสุดในภาคตะวันออกและตะวันตก โดยประชาชนนิยมจองโรงแรมติดทะเล และส่วนใหญ่จะจองเพียง 1 คืน ส่วนแหล่งท่องเที่ยวระยะไกล ที่ได้รับความนิยมสูงสุด คือ ภาคใต้ โดยเฉพาะอย่างยิ่ง จังหวัดกระบี่ ซึ่งนักท่องเที่ยวนิยมจองที่พักจํานวน 2 คืน
น.ส.ไตรศุลี กล่าวว่า ทางด้านระบบสมัครรับสิทธ์ ระบบการแจ้งยอด และระบบชําระค่าห้องพักนั้นทุกอย่างถือว่าเป็นไปด้วยความเรียบร้อยดี คาดว่าช่วงวันเสาร์-อาทิตย์นี้ ประชาชนจะทยอยเข้าร่วมโครงการฯและจองห้องพักมากขึ้น โดยในช่วงสัปดาห์หน้าที่มีช่วงวันหยุดยาวชดเชยสงกรานต์ตามมติคณะรัฐมนตรี ที่จะเริ่มมีการเดินทางในช่วงวันศุกร์ที่ 24 ก.ค.เป็นต้นไป
ในส่วนสิทธิพิเศษ ตามโครงการ"เราเที่ยวด้วยกัน" นั้น รัฐได้สนับสนุนค่าใช้จ่าย 40% ของราคาที่พักต่อห้องต่อคืน ซึ่งจองได้ไม่เกิน 5 คืน ซึ่งมีด้วยกัน 5 ล้านสิทธิ์
น.ส.ไตรศุลี ยังกล่าวอีกว่า รัฐบาลขอความร่วมมือและย้ําเตือนไปยังผู้ประกอบการโรงแรมที่พักว่าอย่าใช้โอกาสนี้ขึ้นราคาที่พัก หลังพบข้อมูลในโซเชียลมีเดียว่ามีการร้องเรียนเรื่องดังกล่าวเป็นจํานวนมาก โดยจะมีหน่วยงานเข้าไปตรวจสอบว่ามีการขึ้นราคาจริงหรือไม่ เพื่อป้องกันการเอารัดเอาเปรียบนักท่องเที่ยว หากพบว่าโรงแรมมีการขึ้นราคาจริง โรงแรมจะถูกตัดสิทธิ์ในการเข้าร่วมโครงการทันที ซึ่งโครงการเราเที่ยวด้วยกันนี้ มุ่งหวังที่จะส่งเสริมและกระตุ้นเศรษฐกิจภาคการท่องเที่ยว เพื่อกระจายรายได้สู่พื้นที่ต่างๆ อันเป็นการฟื้นฟูเศรษฐกิจในภาครวม จึงหวังว่าผู้ประกอบการจะให้ความร่วมมือเป็นอย่างดี ไม่ฉวยโอกาสกับประชาชน
....
สํานักโฆษก
รัฐบาลไทย-ข่าวทำเนียบรัฐบาล-นายกฯ ปลื้มอันดับความสามารถ 4.0 ไทยดีขึ้น ติดโผ 1 ใน 40 ของโลก แม้รายได้ประชากรไม่สูง
วันอาทิตย์ที่ 21 ตุลาคม 2561
นายกฯ ปลื้มอันดับความสามารถ 4.0 ไทยดีขึ้น ติดโผ 1 ใน 40 ของโลก แม้รายได้ประชากรไม่สูง
นายกฯ ปลื้มอันดับความสามารถ 4.0 ไทยดีขึ้น ติดโผ 1 ใน 40 ของโลก แม้รายได้ประชากรไม่สูง
วันที่ 21 ตุลาคม 2561 พลเอก ประยุทธ์ จันทร์โอชา นายกรัฐมนตรี พอใจผลการจัดอันดับความสามารถทางการแข่งขันระดับโลก 4.0 ประจําปี 2018 (Global Competitiveness Index 4.0) ของ WEF ที่ประเทศไทยมีอันดับและคะแนนดีขึ้น โดยอยู่ในอันดับที่ 38 จาก 140 ประเทศทั่วโลก มีคะแนน 67.5 เต็ม 100 จากเดิมอยู่ในอันดับที่ 40 คะแนน 66.3 เมื่อปีที่แล้ว ซึ่งสะท้อนว่าประเทศไทยก้าวสู่ความเป็น 4.0 มากขึ้น
"นายกฯ เน้นย้ําว่า จากการไปประชุมที่ต่างประเทศ ผู้นําหลายประเทศมีความเข้าใจและสนับสนุนแนวทางการพัฒนาของไทย ซึ่งรัฐบาลมีเป้าหมายสําคัญในการปฏิรูป เพื่อพลิกโฉมเมืองไทยให้เป็นประเทศที่พัฒนาแล้วและประชาชนอยู่ดีกินดี ภายใน 20 ปี โดยการเพิ่มขีดความสามารถในการแข่งขันของประเทศถือเป็นหนึ่งในยุทธศาสตร์ชาติด้วย"
นายกรัฐมนตรีระบุว่า จากเกณฑ์การประเมิน 12 ด้าน 98 ตัวชี้วัด ประเทศไทยมีจุดแข็งด้านระบบการเงินที่อยู่ในอันดับ 14 ของโลก เพราะมีความพร้อมด้านเงินทุน เช่น วงเงินสินเชื่อที่ให้กับภาคเอกชน SMEs และสตาร์ทอัพ และเสถียรภาพของธนาคารพาณิชย์ รวมทั้งด้านขนาดของตลาดที่อยู่ในอันดับ 18 ของโลก โดยมาจากการบริโภคภายในประเทศ การลงทุน และการส่งออก ที่บริษัทต่าง ๆ สามารถเข้าถึงได้
อย่างไรก็ตาม นายกรัฐมนตรีกําชับหน่วยงานที่เกี่ยวข้องเร่งปรับปรุงจุดอ่อน เช่น ความเท่าเทียมในการแข่งขันของภาคเอกชน ความซับซ้อนของกฎระเบียบต่าง ๆ เพื่อให้ง่ายต่อการทําธุรกิจและนําไปสู่การเกิดนวัตกรรมได้มากขึ้น รวมถึงด้าน การศึกษาและทักษะที่ต้องให้ความสําคัญเป็นพิเศษด้วย
สําหรับอันดับในอาเซียนของไทยนั้นอยู่ที่ 3 รองจากสิงคโปร์และมาเลเซีย ส่วนในกลุ่มอาเซียน +3 ไทยอยู่อันดับที่ 6 จาก 12 ประเทศ รองจากสิงคโปร์ ญี่ปุ่น เกาหลีใต้ มาเลเซีย และจีน ซึ่งเป็นอันดับคงที่มาหลายปี แสดงถึงสถานะทางการแข่งขันที่มั่นคงของไทยในเวทีนี้ได้อย่างชัดเจน
"ไทยสามารถก้าวขึ้นมาเป็นหนึ่งใน 40 อันดับแรกของโลกได้ แม้ไม่ได้เป็นประเทศที่รายได้ต่อประชากรอยู่ในระดับสูงก็ตาม"
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม เป็นประธานปิดการฝึกอบรมหลักสูตร ‘พัฒนาบุคลากรเพื่อรองรับ ACE สู่เขตเศรษฐกิจพิเศษ’
วันพุธที่ 27 ธันวาคม 2560
รองปลัดกระทรวงอุตสาหกรรม เป็นประธานปิดการฝึกอบรมหลักสูตร ‘พัฒนาบุคลากรเพื่อรองรับ ACE สู่เขตเศรษฐกิจพิเศษ’
รองปลัดกระทรวงอุตสาหกรรม เป็นประธานปิดการฝึกอบรมหลักสูตร ‘พัฒนาบุคลากรเพื่อรองรับ ACE สู่เขตเศรษฐกิจพิเศษ’ ณ โรงแรมเดอะทวินทาวเวอร์
วันนี้ (27 ธันวาคม 2560) นายทองชัย ชวลิตพิเชฐ รองปลัดกระทรวงอุตสาหกรรม เป็นประธานปิดการฝึกอบรมหลักสูตร ‘พัฒนาบุคลากรเพื่อรองรับ ACE สู่เขตเศรษฐกิจพิเศษ’ ของกระทรวงอุตสาหกรรม ณ โรงแรมเดอะทวินทาวเวอร์
รัฐบาลไทย-ข่าวทำเนียบรัฐบาล-นายกฯ รับคนไทยเดินทางกลับจากออสเตรเลีย 207 คน พร้อมตรวจเยี่ยมการทำงานของเจ้าหน้าที่คัดกรองและระบบตรวจคนเข้าเมือง ณ ท่าอากาศยานสุวรรณภูมิ
วันอาทิตย์ที่ 26 เมษายน 2563
นายกฯ รับคนไทยเดินทางกลับจากออสเตรเลีย 207 คน พร้อมตรวจเยี่ยมการทํางานของเจ้าหน้าที่คัดกรองและระบบตรวจคนเข้าเมือง ณ ท่าอากาศยานสุวรรณภูมิ
นายกฯ รับคนไทยเดินทางกลับจากออสเตรเลีย 207 คน พร้อมตรวจเยี่ยมการทํางานของเจ้าหน้าที่คัดกรองและระบบตรวจคนเข้าเมือง ณ ท่าอากาศยานสุวรรณภูมิ
วันนี้(26เมษายน2563)ช่วงบ่ายนายกรัฐมนตรีได้เดินทางไปยังท่าอากาศยานสุวรรณภูมิเพื่อรอรับคนไทยที่เดินทางกลับจากออสเตรเลียจํานวน 207คนประกอบด้วยนักเรียนนักศึกษาคนงานนักท่องเที่ยวที่ตกค้างอยู่ซึ่งเดินทางถึงไทยเวลา16.20น.พร้อมตรวจเยี่ยมการทํางานของเจ้าหน้าที่การคัดกรองระบบตรวจคนเข้าเมืองทั้งนี้ที่ผ่านมานายกรัฐมนตรีได้สั่งการให้กระชับเวลาการตรวจเข้าเมืองและการคัดกรองเพื่ออํานวยความสะดวกแก่ผู้เดินทางกลับซึ่งฝ่ายที่ดูแลและร่วมปฏิบัติการเช่นสาธารณสุขการท่าอากาศยานฯสํานักงานตํารวจตรวจคนเข้าเมืองและกลาโหมได้รับไปดําเนินการว่าสามารถดําเนินการให้เสร็จสิ้นภายในไม่เกิน1ชม
ทั้งนี้สํานักงานการบินพลเรือนแห่งประเทศไทยได้ประกาศห้ามอากาศยานทําการบินเข้าสู่ประเทศไทยเป็นการชั่วคราวจนถึงวันที่30เมษายน2563ยกเว้นอากาศยานบางประเภทซึ่งหนึ่งในข้อยกเว้นได้เครื่องบินเช่าเหมาลําที่นําคนไทยกลับประเทศ( Repatriation)และปฏิบัติตามมาตรการFit to Flyอย่างเข้มงวดโดยผู้ที่เดินทางกลับมาทั้งหมดนี้จะผ่านการตรวจคัดกรองหากพบมีไข้จะนําส่งโรงพยาบาลหากปกติไม่มีไข้จะต้องเข้าสู่ระบบกักกันโรคหรือState Quarantineทุกคนเป็นเวลา14วัน
ในโอกาสนี้นายกรัฐมนตรีได้รอรับคนไทยที่เดินทางกลับมาถึงและสอบถามพูดคุยเกี่ยวกับการเดินทางและสุขภาพระหว่างรอขั้นตอนการคัดกรองและแจ้งว่าหากขาดเหลือมีปัญหาอะไรก็แจ้งเจ้าหน้าที่ได้ทันทีทุกคนพร้อมดูแลและช่วยเหลืออย่างเต็มที่
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมพร้อมให้กำลังใจแก่เด็ก เยาวชน และบุคลากร พร้อมทั้งปฏิบัติหน้าที่ครูพิเศษ  ณ สถานพินิจฯ จ.สุราษฎร์ธานี
วันพุธที่ 13 มิถุนายน 2561
ม.ล.ปนัดดาฯ ตรวจเยี่ยมพร้อมให้กําลังใจแก่เด็ก เยาวชน และบุคลากร พร้อมทั้งปฏิบัติหน้าที่ครูพิเศษ  ณ สถานพินิจฯ จ.สุราษฎร์ธานี
ม.ล.ปนัดดาฯ ตรวจเยี่ยมพร้อมให้กําลังใจแก่เด็ก เยาวชน และบุคลากร พร้อมทั้งปฏิบัติหน้าที่ครูพิเศษ ณ สถานพินิจฯ จ.สุราษฎร์ธานี
เมื่อวันอังคารที่ ๑๒ มิถุนายน ๒๕๖๑ เวลา ๐๙.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม ประชุม และพบปะกับผู้บริหาร ข้าราชการ ครูอาจารย์ นักสังคมสงเคราะห์ ฝ่ายปกครอง
รวมทั้งปฏิบัติหน้าที่ครูพิเศษ วิชา 'สังคมศึกษา : การเป็นคนไทยที่ดีตามรอยพระยุคลบาท'
แก่เยาวชนของสถานพินิจและคุ้มครองเด็กและเยาวชนจังหวัดสุราษฎร์ธานี
ณ สถานพินิจและคุ้มครองเด็กและเยาวชนจังหวัดสุราษฎร์ธานี อ.เมือง จ.สุราษฎร์ธานี
ม.ล.ปนัดดาฯ กล่าวว่า "การกระทําของบุคคลถือเป็นหัวใจของการดํารงชีวิต การครองตนให้เป็นคนดี
ของประเทศ การถือกําเนิดเป็นเพียงส่วนหนึ่ง การอบรมสั่งสอนก็เป็นอีกส่วนหนึ่ง สําคัญที่สุดคือผลลัพธ์
จากการนําคําอบรมสั่งสอนไปสู่การกระทํา ดีหรือไม่ดีเริ่มต้นจากตัวเราเองทั้งสิ้น ที่จะต้องควบคุมความคิดอันมีความสุขุมรอบคอบให้สอดคล้องกับเหตุการณ์อีกทั้งวิจารณญาณอันเหมาะสม เช่น การคิดอย่างมีสติ
มีความรอบคอบ แม้อาจช้าไปบ้างก่อนพูดหรือก่อนทํา ย่อมจะก่อให้เกิดความผิดพลาดได้ยาก ต่างจาก
การคิดเร็ว พูดเร็ว และกระทําในสิ่งที่อาจจะขาดความรอบคอบถี่ถ้วน สิ่งนี้ที่ลูกหลานเยาวชนต้องช่วยกันเสริมสร้างอุปนิสัยใจคอ มีอัธยาศัยไมตรีต่อกัน ไม่ประสงค์ร้ายต่อกัน ให้กลับกลายเป็นเรื่องธรรมชาติ
ทางการปฏิบัติ สังคมจะมีความปลอดภัยและน่าอยู่ขึ้นเป็นอันมาก"